Keidy Kaasiku

Keidy Kaasiku (s. 3. lokakuuta 2001) on virolainen maastohiihtäjä.

Kaasiku on sijoittunut nuorten maailmanmestaruuskilpailuissa parhaimmillaan viestissä seitsemänneksi ja henkilökohtaisilla matkoilla 16:nneksi. Aikuisten arvokilpailuissa hän hiihti ensimmäisen kerran Oberstdorfin MM-kilpailuissa 2021, jolloin hän sijoittui viestissä 14:nneksi, vapaan hiihtotavan 10 kilometrillä 51:nneksi ja perinteisen hiihtotavan sprintissä 68:nneksi. Pekingin olympialaisissa 2022 hän kilpaili viidellä matkalla: viestissä hän sijoittui 16:nneksi, parisprintissä 17:nneksi, 15 kilometrin yhdistelmäkilpailussa 39:nneksi, perinteisen hiihtotavan 10 kilometrillä 60:nneksi ja vapaan hiihtotavan sprintissä 62:nneksi.

Kaasiku voitti Viron-mestaruuden vapaan hiihtotavan 10 kilometrillä tammikuussa 2021. Myöhemmin samassa kuussa hän kilpaili ensimmäisen kerran maailmancupissa.

Keidy Kaasikun kaksossisko Kaidy Kaasiku on myös maajoukkuehiihtäjä.

Lähteet 

Virolaiset maastohiihtäjät
Vuonna 2001 syntyneet
Elävät henkilöt